
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/87
URBROJ: 251-13-11-16/002-24-3
Zagreb, 29. siječnja 2024.



Z A P I S N I K
s  33. sjednice Vijeća Mjesnog odbora Pongračevo, održane 29. siječnja 2024. u 18.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta
Odsutni članovi vijeća: Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 32. sjednice. 

Predsjednica daje na glasovanje zapisnik s 32. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkom:

· Prijedlog zaključka o preraspodjeli dijela sredstava iz asfalterskog programa MO Pongračevo

Predsjednica daje prijedlog dopune dnevnog reda na glasovanje, koja je prihvaćena JEDNOGLASNO.
Predsjednica predlaže sljedeći 

DNEVNI RED

1. Prijedlog zaključka o preraspodjeli dijela sredstava iz asfalterskog programa MO Pongračevo
2. Prijedlog Plana potreba za aktivnostima, programima i projektima unapređenja kvalitete života građana u 2024.

3. Izvješće o radu Vijeća Mjesnog odbora Pongračevo za 2023.

4. Program rada Vijeća Mjesnog odbora Pongračevo za 2024.

5. Prijedlog zaključka o komisijskom očevidu radi unapređenja sigurnosti prometa na raskrižju ulica Stubička - Vitezićeva

6. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka o preraspodjeli dijela sredstava iz asfalterskog programa MO Pongračevo
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K
Vijeće Mjesnog odbora Pongračevo suglasno je da se dio sredstava s pozicije asfalterskog programa Plana malih komunalnih akcija Mjesnog odbora Pongračevo za 2024. u iznosu od 11.000,00 EUR preraspodjeli na poziciju asfalterskog programa Plana malih komunalnih akcija Mjesnog odbora Rudeš u svrhu asfaltiranja:

      - II Rudeškog ogranka.

Ad 2. Prijedlog Plana potreba za aktivnostima, programima i projektima unapređenja kvalitete života građana u 2024.

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

	PLAN 
potreba za aktivnostima, programima i projektima unapređenja kvalitete života građana 

Mjesnog odbora Pongračevo u 2024.

	Članak 1. 

	Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	Članak 2. 

	Planirana sredstva iz članka 1. u Mjesnom odboru, u ukupnom iznosu od 3.960,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Pongračevo se budi 2024.

	Opis aktivnosti  
	Predviđa se program u suradnji s raznim udrugama koje djeluju na području mjesnog odbora Pongračevo ili koriste prostor mjesnog odbora za redovne sastanke

	Cilj(evi) aktivnosti 
	Obilježavanje dana Mjesnog odbora Pongračevo i uključivanje lokalne zajednice u događaj

	Datum održavanja
	lipanj 2024.

	Procijenjena vrijednost  
	2.000,00 €

	

	2. SPORT I REKREACIJA 

	Naziv aktivnosti 
	Dovedimo ih na igrališta - suradnja s MO Nikola Tesla

	Opis aktivnosti  
	Suradnja s OŠAŠ, sportske igre na školskim igralištima

	Cilj(evi) aktivnosti 
	Povezivanje i upoznavanje građana (djece), odvajanje djece od ekrana

	Datum održavanja
	lipanj 2024.

	Procijenjena vrijednost  
	240,00 €

	

	Naziv aktivnosti 
	Zabavne aktivnosti u parku - suradnja s MO Nikola Tesla

	Opis aktivnosti  
	Crtanje kredom, povlačenje konopa, skakanje u vrećama,… susret s udrugom za zaštitu životinja

	Cilj(evi) aktivnosti 
	Povezivanje i upoznavanje građana (djece) kroz igre u parku/livadi, druženje s napuštenim životinjama u cilju udomljenja i oslobađanja straha

	Datum održavanja
	svibanj 2024.

	Procijenjena vrijednost  
	120,00 €

	
	
	

	3. ODGOJ I OBRAZOVANJE

	Naziv aktivnosti 
	Zlatne ruke  - suradnja s MO Nikola Tesla

	Opis aktivnosti  
	Radionica točkanja, dekupaža, izrada sapuna,…

	Cilj(evi) aktivnosti 
	Suradnja SUH-a i djece OŠAŠ, cilje je povezivanje generacija na način da stariji prenose umijeća na mlađe

	Datum održavanja
	ožujak/travanj 2024.

	Procijenjena vrijednost  
	200,00 €

	

	Naziv aktivnosti 
	Kreativna stvaraonica od 7-77  - suradnja s MO Nikola Tesla

	Opis aktivnosti  
	Učiteljica Petrunjela Krajačić vodi stvaraonicu

	Cilj(evi) aktivnosti 
	Razvoj kreativnosti i fine motorike za sve od 7-77 (kod starijih je cilj potaknuti mobilnost zglobova)

	Datum održavanja
	ožujak/travanj 2024.

	Procijenjena vrijednost  
	100,00 €

	
	
	

	Naziv aktivnosti 
	Književna popodneva za djecu  - suradnja s MO Nikola Tesla

	Opis aktivnosti  
	Gostovanje književnica, čitanje knjiga, radionica crtanja doživljaja

	Cilj(evi) aktivnosti 
	Zavoliti knjigu, naučiti izražajno čitanje, odglumiti pročitano

	Datum održavanja
	tokom travnja u više navrata ovisno o raspoloživosti književnika

	Procijenjena vrijednost  
	100,00 €

	
	
	

	Naziv aktivnosti 
	Večeri društvenih igara  - suradnja s MO Nikola Tesla

	Opis aktivnosti  
	druženje uz društvene igre

	Cilj(evi) aktivnosti 
	susret s tradicijskim do modernih igara, kvaliteno provođenje vrijeme uz druženje i igru

	Datum održavanja
	travanj 2024.

	Procijenjena vrijednost  
	0,00 €

	
	
	

	4. ZDRAVLJE I PREVENCIJA BOLESTI 

	Naziv aktivnosti 
	Radionica mentalnog zdravlja  - suradnja s MO Nikola Tesla

	Opis aktivnosti  
	suradnja sa ZAGom, dovesti stručnjaka koji bi pomogao djeci u međusobnim odnosima i identificirati probleme

	Cilj(evi) aktivnosti 
	saznati što uzrokuje stres kod djece i pokazati neke metode samopomoći ili traženja pomoći od drugih

	Datum održavanja
	travanj 2024.

	Procijenjena vrijednost  
	700,00 €

	

	5. OČUVANJE OKOLIŠA I ODRŽIV RAZVOJ

	Naziv aktivnosti 
	Čisteći medvjedići

	Opis aktivnosti  
	Akcija čišćenja i edukacija sa školama

	Cilj(evi) aktivnosti 
	Uključivanje učenika Područne škole Pongračevo u lokalnu zajednicu te poticanje ekološke svijesti među mladima putem edukativnih neformalnih radionica u osnovnim školama

	Datum održavanja
	travanj/svibanj 2024.

	Procijenjena vrijednost  
	500,00 €

	
	
	

	Naziv aktivnosti 
	Ekotlon  - suradnja s MO Nikola Tesla

	Opis aktivnosti  
	suradnja s Malim volonterima - utrka od glavne škole do područne škole uz skupljanje smeća i naknadno druženje uz tematske razmjene

	Cilj(evi) aktivnosti 
	povodom dana planeta Zemlje, čišćenje okoliša i razmjena robe (s ciljem recikliranja i smanjenja konzumerizma)

	Datum održavanja
	travanj 2024.

	Procijenjena vrijednost  
	0,00 €

	

	Naziv aktivnosti 
	Akcija čišćenja  - suradnja s MO Nikola Tesla

	Opis aktivnosti  
	suradnja sa ZAG izvannastavnom aktivnosti

	Cilj(evi) aktivnosti 
	osvješćivanje i smanjenje otpada, recikliranje, edukacija što ZAG radi

	Datum održavanja
	svibanj 2024.

	Procijenjena vrijednost  
	0,00 €

	
	
	

	Članak 4. 

	Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	Članak 5.  

	Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 


Ad 3. Izvješće o radu Vijeća Mjesnog odbora Pongračevo za 2023. godinu

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

IZVJEŠĆE O RADU VIJEĆA 

MJESNOG ODBORA PONGRAČEVO U 2023. 

1. Vijeće Mjesnog  odbora Pongračevo u 2023. godini: 

· održalo je dvanaest sjednica Vijeća Mjesnog odbora

· donijelo Financijski plan Mjesnog odbora Pongračevo za 2024.

· donijelo prijedloge za  Plan malih komunalnih aktivnosti Gradske četvrti Trešnjevka - sjever za 2024. 

· donijelo Plan malih komunalnih akcija VMO Pongračevo za 2024.

· donijelo Program rada Vijeća za 2023.

· Vijeće Mjesnog odbora Pongračevo na sjednicama je raspravljalo o prijedlozima akata gradskih tijela, kao i zahtjevima građana

· odobrilo korištenje prostora udrugama i političkim strankama

· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever

· održalo je dežurstva za građane jednom mjesečno u prostorijama MO Pongračevo i zaprimilo prijedloge građana te ih uputilo nadležnima

· predlagalo intervencije na terenu za unapređenju kvalitete života stanovnika

· posebnu pozornost posvećivalo brizi o djeci, mladima i starijim osobama, na svojem području

· aktivno se zalagalo za uređenje zelenih površina, dječjih i sportskih igrališta i vježbališta za odrasle

· surađivalo s inicijativom Mapiranje Trešnjevke te organiziralo kvartovski događaj „Pongračevo se budi 2023.“ 

2.Ovo Izvješće o radu Vijeća Mjesnog odbora Pongračevo u 2023. dostavlja se Vijeću Gradske četvrti Trešnjevka-sjever.

Ad 4. Program rada Vijeća Mjesnog odbora Pongračevo za 2024. godinu

Predsjednica usmeno informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Program  rada Mjesnog odbora Pongračevo za 2024. godinu
1. Vijeće Mjesnog odbora Pongračevo planira u 2024. godini, sukladno Statutu Grada Zagreba slijedeće:

· donošenje Financijskog plana za 2025.

· donošenje Plana malih komunalnih akcija za 2025.

· donošenje Plana potreba za aktivnostima, programima i projektima unapređenja kvalitete života građana u 2024.

· rješavanje prometne problematike na području Mjesnog odbora Pongračevo

· predlaganje rješenja problema u infrastrukturi i za kvalitetniji, sadržajniji i sigurniji život građana u zajednici

· odlučivanje o povremenom korištenju prostora mjesne samouprave 

· suradnja s korisnicima prostora u MO Pongračevo

· suradnja s komunalnim redarstvom

· suradnja s policajcem u zajednici

· nadzirati provedbu svih zaključaka iz Plana komunalnih aktivnosti Vijeća Gradske četvrti Trešnjevka - sjever i Plana malih komunalnih akcija Mjesnog odbora Pongračevo te  brinuti o prostoru Mjesnog odbora Pongračevo, ukazivati na propuste, tražiti da se otklone, obavljati i druge poslove koji su nam povjereni gradskim odlukama

· organizacija događaja „Pongračevo se budi 2024.“.

2. Ovaj Program rada Vijeća Mjesnog odbora Pongračevo za 2024. dostavlja se Vijeću Gradske četvrti Trešnjevka-sjever.

Ad 5. Prijedlog zaključka o komisijskom očevidu radi unaprjeđenja sigurnosti prometa na raskrižju ulica Stubička-Vitezićeva

Predsjednica usmeno informira nazočne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K L J U Č A K

1. Vijeće Mjesnog odbora Pongračevo traži komisijski očevid radi unapređenja sigurnosti prometa na raskrižju ulica Stubička-Vitezićeva.

2. Sastavni dio ovog zaključka je obrazloženje.

3. Ovaj Zaključak dostavlja se Vijeću Gradske četvrti Trešnjevka – sjever.

                                                    Obrazloženje

Predmetno raskrižje je mjesto čestih prometnih nesreća s velikom materijalnom štetom, pješački prijelaz je nedovoljno vidljiv a raskrižje vrlo prometno.
Ad 6. Pitanja, prijedlozi i obavijesti
Predsjednica informira članove o zaprimljenim upitima putem maila.

Zaprimljen je mail gospođe Zdenke Blažeković, vlasnice obrta Harmony house koja nudi organizaciju radionice kućnog kompostiranja u prostorijama MO Pongračevo.

Predsjednica obavještava vijećnike o zaprimljenom mailu MS o obavezama domara:

- najmanje četiri puta tjedno, a po potrebi i češće, obilazi prostore za koje je zadužen;
- najmanje jednom mjesečno provjerava stvarno stranje opreme, robe i namještaja, te ga uspoređuje s
  popisom nabavljene opreme, robe i namještaja;
- najmanje četiri puta mjesečno odnosno jedan put tjedno, a po potrebi i češće, čisti prostore za koje je 
  zadužen;
- skrbi o zaključavanju i otključavanju prostora;

- skrbi o rasvjeti unutar prostora;

- vodi brigu o uključivanju/isključivanju grijanja i klimatizacije;

- javlja u sjedište gradske četvrti sve potrebne intervencije za otklanjanje kvarova na instalacijama i
  opremi (uređajima) unutar prostora;

- vodi brigu da se prostori mjesne samouprave koriste sukladno izdanim odobrenjima o korištenju;

- očitava brojila režijskih troškova (električna energija, plin, voda) te stanje istih javlja u sjedište 
   gradske četvrti:

- obavlja poslove hitne dostave materijala u sjedište gradske četvrti;

- obavlja ostale poslove u koordinaciji sa voditeljem Područnog odsjeka.
Predsjednica obavještava članove Vijeća da je Vijeće Gradske četvrti Trešnjevka - sjever u Planu komunalnih aktivnosti osiguralo sredstva za slijedeću akciju:

Ulica Dragojle Jarnević, južno od zgrade u Ulici Zvjezdane Ladike - postavljanje garnitura za sjedenje – četiri klupe i dva stola te je slijedom toga izabrana lokacija postavljanja klupa i stolova.

Predsjednica obavještava vijećnike da je u tijeku pilot projekt mapiranja gradske četvrti Trešnjevka-sjever o izboru lokacija za postavljanje polupodzemnih spremnika. Slijedom toga su predsjednica i vijećnik Vedran Đidara imali obilazak terena s članovima mobilnog tima te odredili lokacije na području MO Pongračevo. Lokacije su:

· Fallerovo šetalište 35

· Labinska ulica 8

· Lošinjska ulica 31

· Ozaljska ulica 148

Zaprimljen je Izvještaj mobilnog tima o dogovoru.

Član Vijeća Teo Ostojić je obavijestio o potrebi zamjene košarkaških mrežica na košarkaškom igralištu kod Fallerovog šetališta jer su potrgane.

· najava iduće sjednice za 12. 2. 2024. u 17.30 sati

· dežurstvo 31.01.2024. – Mila Vlajo

Budući da nema više pitanja, predsjednica Vijeća zaključuje sjednicu.
Sjednica je završila u 19.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                      Lana Belinić, v. r.
Prilog: izvješće o glasanju

